க. இந்திரகுமார்
{{தகவற்சட்டம் நபர்
 |name = க. இந்திரகுமார்
 |image = Inthiyakumar.jpg
 |caption = 
 |birth_name = 
 |birth_date = 
 |birth_place = 
 |death_date =  டிசம்பர் 21, 2008
 |death_place = 
 |death_cause =
 |resting_place =
 |resting_place_coordinates =
 |residence = 
 |nationality = [[இலங்கைத் தமிழர்]]
 |other_names = [[இலண்டன்]]
 |known_for = ஈழத்துக் கலைஞர்,ஈழத்துத் திரைப்பட நடிகர் ,ஈழத்து எழுத்தாளர்
 |education = கொழும்பு சென். தோமஸ் கல்லூரி, யாழ் இந்துக்கல்லூரி
 |employer = 
 | occupation = 
 | title =
 | religion=
 | spouse=
 |children=
 |parents= 
 |speciality=
 |relatives=
 |signature =
 |website=
 |}}
 
 '''க. இந்திரகுமார்''' (இறப்பு: [[டிசம்பர் 21]], [[2008]]) [[இலங்கை]]யில் ஒரு சிறந்த தமிழ் எழுத்தாளராகவும், மருத்துவராகவும் தன் வாழ்க்கைப் பயணத்தை தொடங்கியவர். உலகத் தமிழ்ப் பேரவையின் செயலாளராக, உலக நாடுகளில் தமிழ் வளர்ச்சிக்கு உறுதுணையாக இருந்தவர். [[இலண்டன்]] மாநகரில் தமிழ் இலக்கியப் பணியோடு மருத்துவராகச் செயலாற்றினார். [[தமிழ்த் தேசியம்|தமிழ்த் தேசியத்தை]] நேசித்தவர்.
 
 ==வாழ்க்கைக் குறிப்பு==
 கே. இந்திரக்குமார் தனது ஆரம்பக் கல்வியை [[1958]]களில் கொழும்பு சென். தோமஸ் கல்லூரியிலும் பின்னர் [[யாழ்ப்பாணம் இந்துக் கல்லூரி|யாழ் இந்துக்கல்லூரி]]யிலும் பின்னர் மருத்துவக் கல்லூரியிலும் கல்வி கற்றார். மருத்துவக் கல்லூரி மாணவனாக இருந்தபோது ''மண்ணில் இருந்து விண்ணுக்கு'' என்ற அறிவியல் தொடர் கட்டுரையை [[வீரகேசரி]]யில் எழுதினார். [[1972]] ஆம் ஆண்டு மேற்படி தொடர் புத்தகமாக வெளிவந்து இலங்கையின் அரசு மண்டல சாகித்திய பரிசினைப் பெற்றது. தமிழ், ஆங்கிலம் ஆகிய இரு மொழிகளிலும் மிக நன்றாகப் பாண்டித்தியம் பெற்று விளங்கிய இவர் இரண்டு மொழிகளிலும் பல நூல்களை ஆக்கியுள்ளார். மறைந்த தலைவர் [[ஜி. ஜி. பொன்னம்பலம்|ஜி.ஜி.பொன்னம்பலத்தின்]] 50ற்கு 50 என்ற புகழ்பெற்ற நாடாளுமன்ற உரையை ஆங்கிலத்தில் நூலாக்கினார்.
 
 ''விண்வெளியில் வீரகாவியம்'' என்ற கட்டுரையைத் தொடராக [[தினகரன்|தினகரனில்]] எழுதினார். பின்னர் இந்தக் கட்டுரை நூலாக [[இந்தியா]]வில் வெளியிடப்பட்டது. [[1997]] இல் மேற்படி நூலுக்கு தமிழ்நாடு அரசு விருது வழங்கி கௌரவித்தது. [[1983]] [[கறுப்பு ஜூலை|ஆடிக் கலவரத்தை]] அடுத்து [[லண்டன்|லண்டனுக்கு]] இடம்பெயர்ந்த இந்திரகுமார் அங்கு மருத்துவராகவும் எழுத்தாளராகவும் தனது பணியினைத் தொடர்ந்தார். ''டயானா வஞ்சித்தாரா? வஞ்சிக்கப்பட்டாரா?'', ''இலங்கேஸ்வரன்'', ''தீ மிதிப்பும், எரிகின்ற உண்மைகளும்'' போன்ற பல நூல்களின் ஆசிரியராகவும் அவர் திகழ்ந்தார். யாழ்ப்பாணத்தின் கடைசி அரசனான சங்கிலியனைப் பற்றியும் ஒரு நூலை எழுதியுள்ளார்.
 
 [[படிமம்:vaadai2011.jpg|right|300px|thumb|[[வாடைக்காற்று]] திரைப்படத்தில் மரியதாசாக இந்திரகுமாரும், நாகம்மாவாக ஆனந்தராணியும் நடித்தனர்.]]
 ==திரைப்படத்துறையில்==
 தனது துறையாகிய மருத்துவத்துறையில் நிபுணராக விளங்கியது மட்டுமல்லாது நடிப்புத் துறையில் அவருடைய திறமைக்குச் சான்றாக அவர் கதாநாயகனாக நடித்த [[வாடைக்காற்று (திரைப்படம்)|வாடைக்காற்று]] திரைப்படத்தைக் குறிப்பிடலாம். இத்திரைப்படம் ஜனாதிபதி விருதினைப் பெற்றது.
 
 அவர் தனது இறுதித் காலத்தை மருத்துவம், எழுத்துத்துறைக்கும் அப்பால் [[பழ. நெடுமாறன்|பழ. நெடுமாறனுடன்]] இணைந்து செயலாற்றியதுடன் உலகத் தமிழ்ப் பேரவையின் செயலாளராகவும் பணியாற்றினார்.
 
 ==எழுதிய நூற்கள்==
 * ''மண்ணில் இருந்து விண்ணுக்கு'', 1972
 * ''டயானா வஞ்சித்தாரா? வஞ்சிக்கப்பட்டாரா?'', 1998  மணிமேகலைப் பிரசுரம்
 * ''புலம்பெயர்ந்த தமிழர்களுக்கு ஒர் அறைகூவல்'', 2005  மணிமேகலைப் பிரசுரம்
 * ''விண்வெளியில் வீர காவியங்கள்'', 1996  மணிமேகலைப் பிரசுரம்
 * ''இலங்கேஸ்வரன்''
 * ''தீ மிதிப்பும், எரிகின்ற உண்மைகளும்''
 
 ==வெளி இணைப்புகள்==
 * [http://kanapraba.blogspot.com/2008/12/blog-post_24.html ஈழத்துக் கலைஞர் டொக்டர் இந்திரகுமார் நினைவாக], கானா பிரபாவின் பதிவு
 * [http://www.viruba.com/atotalbooks.aspx?id=15 க.இந்திரகுமார்  எழுதிய புத்தகங்கள்]
 
 [[பகுப்பு:ஈழத்து எழுத்தாளர்கள்]]
 [[பகுப்பு:ஈழத்துக் கலைஞர்கள்]]